Гидрофон

Гидрофон - (гидро... жана грекче phonе – үн) – суудагы үн жана ультраүн термелүүлөрүн кабыл алуучу жана аларды электрдик термелүүлөргө өзгөртүүчү түзүлүш. Гидрофон гидроакустикалык түзүлүштө гидролокатордо, үн пеленгаторунда, акустикалык мина жардыргычта ж. б. түзүлүштөрдө колдонулат. Гидрофондун эң маанилүү мүнөздөмөсү электрдик чыңалуунун үндүк басымга болгон (мкВ/бар) катышын көрсөткөн сезгичтиги.
Категория:Техника
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4